นายกรัฐมนตรี ยืนยันรัฐบาลให้ความสำคัญกับการแก้ไขน้ำท่วม สั่งการหน่วยงานที่เกี่ยวข้อง ร่วมหาแนวทางป้องกันน้ำท่วมอย่างยั่งยืน
พลเอก ประยุทธ์ จันทร์โอชา นายกรัฐมนตรี กล่าวถึงการบริหารจัดการน้ำว่า ในช่วง 5 ปีที่ผ่านมา สามารถแก้ปัญหาน้ำท่วมได้ดี ช่วยลดงบประมาณในการเยียวยาผู้ประสบภัยจากหลายหมื่นล้านเหลือเพียงหมื่นกว่าล้านบาท ขณะที่ปัญหาน้ำท่วมในกรุงเทพมหานครนั้น มาจากการที่สามารถรองรับการระบายน้ำได้เพียง 3,000 ลูกบาศก์เมตรต่อวินาที ซึ่งเมื่อฝนตกหนักส่งผลทำให้เกิดน้ำท่วมได้         ดังนั้นแนวทางแก้ปัญหาต้องมีการพัฒนาระบบท่อระบายน้ำ สถานีระบายน้ำ สูบน้ำให้ไหลแม่น้ำเจ้าพระยาให้เร็วขึ้น ขณะเดียวกันได้สั่งการให้ผู้ว่าฯ กทม. ร่วมกับกระทรวงมหาดไทยและทหาร บูรณาการการทำงาน และปัญหาสำคัญที่ส่งผลต่อน้ำท่วมในกรุงเทพมหานครมาจากการจอดรถในที่ไม่ควรจอด ซึ่งได้สั่งการให้นำรถเก่าที่ไม่ใช้ประโยชน์หรือรถที่ไม่มีคดีแล้วไปทิ้งทั้งหมดแล้ว        นอกจากนี้ รัฐบาลให้ความสำคัญกับการแก้ไขปัญหาโดยใช้วิธีการแก้มลิงตามพระราชดำริ คือ การทำธนาคารน้ำใต้ดินหาพื้นเก็บน้ำ เพื่อรองรับปริมาณน้ำมากขึ้น#แก้ไขน้ำท่วม  #นายกรัฐมนตรี